google/wiki40b huggingface dataset:
San Diego

Historie

Området rundt San Diego har vært bebodd i mer enn 10 000 år av Kumeyaay-folket. Den første europeeren i området var portugiseren Juan Rodríguez Cabrillo. I 1542 gjorde han krav på området og ga det navnet «San Miguel». Seksti år senere, i 1602, seilte Sebastián Vizcaíno med sitt flaggskip «San Diego» langsmed kysten av California for å kartlegge området. Han ga området som nå er Mission Bay navn etter den katolske Sankt Didacus av Alcalá, bedre kjent fra spansk som San Diego de Alacá, og fransiskaneren Junípero Serra etablerte en misjonsstasjon med navnet Mission San Diego de Alcalá.
I 1821 ble Mexico frigjort fra Spania, og San Diego ble en del av den tidligere meksikanske staten Alta California, men som følge av den meksikansk-amerikanske krigen (1846–48) ble området overgitt til USA.

Geografi

Nord for downtown San Diego finner man langs kysten områder som Ocean Beach, Misson Beach, Pacific Beach og La Jolla. Dette er populære ferieområder og noen av de mer luksuriøse områdene i San Diego. I La Jolla finner man også University of California, San Diego (UCSD).
Litt lenger inn i landet for La Jolla ligger Miramar militære flyplass. Den er mest kjent for de fleste som flybasen i filmen Top Gun.

Klima

Klimaet i San Diego er svært gjestmildt, med en tørr og mild vinter. I gjennomsnitt har byen 201 dager i året med temperatur over 21 °C, og kun 23–33 cm nedbør årlig (til sammenligning er nedbørsnormalene for Oslo og Bergen hhv. 76 og 225 cm årlig).

Kultur og severdigheter

San Diego er kjent for sin store dyrepark San Diego Zoo og fiskeakrobatikk i Sea World. San Diego er i stor grad preget av meksikansk kultur.
Dario Campeotto

Bakgrunn og privatliv

Campeotto er født på Frederiksberg av italienske foreldre, Emma og Ernesto Campeotto, og han har to søstre. Hans far flyttet til Danmark i 1928 og jobbet som teknisk direktør for Fiat Danmark. I begynnelsen av 1960-årene flyttet foreldrene tilbake til Torino, der de kjøpte en vingård som fortsatt er i familiens eie. Hans tippoldeforeldre var svenske, het Larsson og utvandret til Italia, hvor de senere ble eiere av åtte marker – otto campi – Campeotto. Dario bor fortsatt på Frederiksberg, men bodde i Tornio i årene 1967–1973, der han drev en dansk kunstforretning. Fra 1963 til 1969 var han gift med Ghita Nørby, og sammen har de sønnen Giacomo (født i 1964), som er filminstruktør. I dag er han gift med Gertrud, og sammen har de barna Claudia og Filippo.

Karrière

Han startet å opptre allerede som tiåring, men det store gjennombruddet kom med seieren i Dansk Melodi Grand Prix i 1961 med sangen «Angelique». Bidraget endte på en femteplass i den internasjonale finalen, godt hjulpet av den norske juryen som ga ham åtte av ti stemmer. I kjølvannet av «Angelique» hadde Campeotto en rekke plateutgivelser, og han fikk en rekke roller i teater, operetter og film. Siden har han også opptrådt som revyartist i blant andre Holstebro-revyen og Sans Souci i Kolding.
I Danmark er han kjent som en smørsanger og en sjarmerende og velkledd fyr. Dette har gitt grobunn for uttrykket «en Dario», som brukes om en sjarmør som håndterer både mote og kvinner.
Mesocacia

Utseende

Middelsstore, kraftige, gråbrune trebukker. Kroppsformen er kort og plump, beina nokså korte og kraftige. Antennene hos hannene er mye lengre enn kroppen. Dekkvingene har både lyse og svarte flekker.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (Nepal, det sørlige Kina, Thailand og Vietnam).
Kasino-Teatret

Kasino-Teatret var et varieté-teater i Rosenkrantzsgade i Århus. Det ble oppført i 1900 etter tegninger av arkitekt S.F. Kühnel. 
Det ble innviet den 7. desember 1900. Byggherre og direktør var Marinius Olsen.
Kasino-Teatret hadde gjennom årene forskjellig opptreden med  sjonglører,  opera sang, kunstsykling,  operetter, varieté og  folkekomedier, og var et kjent forlystelsessted i byen.
Teatret hadde varierende økonomiske vanskeligheter opp gjennom årene og stengte endelig i februar 1943.
Seinere flyttet Danmarks Radio inn i lokalene. Siden 1982 har teateret Svalegangen holdt til i bygningerne.
Loven om Stor-Hamburg

Stor-Hamburg

Hamburg mistet de fleste av sine eksklaver, blant dem Geesthacht og Cuxhaven, den siste som hadde tilhørt Hamburg i over 600 år.
Til gjengjeld ble byområdene opp til byen, som Altona, Harburg-Wilhelmsburg og Wandsbek overført til Hamburg. Slik ble området som til da hadde blitt kalt «Fire-by-regionen» samlet.
Videre ble det offisielle bynavnet endret fra tidligere «Hansestadt Hamburg» («Hansabyen Hamburg») til «Freie und Hansestadt Hamburg», noe som ga en referanse til Hamburgs tidligere posisjon som fri riksstad.

Preussen

Preussen avsto blant annet byene Altona, Wandsbek og Harburg-Wilhelmsburg, hvor de to første hadde vært i provinsen Schleswig-Holstein og den siste fra provinsen Hannover. Cuxhaven ble overført til provinsen Hannover og noen mindre landsbyer i øst ble overført til Mecklenburg.
Loven regulerte videre provinsen Schleswig-Holsteins grenser mot nordøst, da den frie riksstaden Lübeck ble innlemmet i provinsen, som en kompensasjon til Preussen for de områdene som ble avstått til Hamburg. Videre ble Geesthacht overført til Preussen og provinsen Schleswig-Holstein.
Give Me Your Word

«Give Me Your Word» er en amerikansk populærmusikksang med melodi av George Wyle og tekst av Irving Taylor.
Den bestselgende versjonen ble spilt inn på plate av Tennessee Ernie Ford with The Billy May Orchestra 22. april 1954. Den ble utgitt av Capitol Records med katalognummer 2810. Platen var produsert av Ken Nelson.
I 1966 ble en versjon med den britiske sangeren Billy Fury utgitt på singlen Decca F:12459. Musikalsk leder var Mike Leander.

Norsk versjon

Juul Hansen har skrevet en norsk tekst. Den norske tittelen er «Gi meg ditt ord».
Canton Tower

Canton Tower (kinesisk: 广州电视观光塔) er et 610,8 meter høyt fjernsynstårn i distriktet Haizhu i Guangzhou i Folkerepublikken Kina. Den ekstraordinære arkitekturen består av en hyperboloidkonstruksjon av to ellipser. Konseptet ble utviklet av et nederlandsk arkitekturselskap og av designbyrået i  Information Based Architecture i Amsterdam
Tårnet brukes i forbindelse med kinesisk nyttår som et spektakulært lys show med musikk. Forestillinger hver hele time fram til midnatt(88 Yen 2018) og er en fest for hele familien. 
canton tower webarchitect
Tårnet har en besøkerplattform. Det hele ble ferdigstilt i september 2010.
Ritter Sport

Ritter Sport er en tysk sjokolade i kvadratisk form. Den finnes i den opprinnelige 100 grams platen, i små kvadratiske biter samt i 250 grams form.
I 1912 etablerte Alfred Ritter og hans kone Clara en liten butikk i Bad Cannstatt ved Stuttgart med sjokolade. Kort etter opprettet de selskapet ALRIKA.
I 1932 oppfant Clara Ritter den første sjokoladekvadraten, som i starten het Sport Schokolade. Med annen verdenskrigs utbrudd ble sjokoladeproduksjonens vilkår forringet, og i 1940 ble produksjonen på ALRIKA helt innstilt. Ritter Sport ble dog igjen en produksjonsvare da firmaet gjenstartet produksjonen i 1946.
Alfred Ritter døde i 1952 og Clara syv år senere. Deretter overtok sønnen Alfred Otto Ritter firmaet.
Tomáš Vančura

Karriere

Vančura debuterte i verdenscupen i skihopping den 30. januar 2016 i Sapporo under 2015/16-sesongen.
Han var en del av det tsjekkiske laget under VM i skiflyging 2016, der han sammen med Jan Matura, Lukáš Hlava og Roman Koudelka endte på 6.-plass i lagkonkurransen.
Under Ski-VM 2017 i Lahtis endte Vančura på 35.-plass i normalbakkerennet, mens han fire dager endte på 8.-plass i kvalifiseringen til storbakkerennet.
Icing

Icing er en regel i ishockey. Den kommer til anvendelse når en spiller «skyter, slår eller forandrer retning på pucken fra sin egen banehalvdel og pucken går over motstanderlagets mållinje.»
Etter en icing stoppes spillet, og det tas avslag i det feilende lagets forsvarssone. Laget som har brutt icing-regelen har ikke lov til å gjøre bytter før avslaget.
Det dømmes ikke icing hvis laget som begår forseelsen er i undertall, hvis pucken går i mål, hvis pucken berører motstanderen, hvis hendelsen skjedde direkte fra avslag, dersom målvakten beveger seg i retning av pucken, eller linjedommeren vurderer det til at en motstander kunne ha stoppet pucken.
I de fleste profesjonelle ligaer i Nord-Amerika bruker man en noe modifisert icing-regel, såkalt touch icing. Da kanselleres icingen dersom en spiller fra laget som skjøt pucken eller målvakten når den først, noe som ofte fører til situasjoner der begge lag i full fart forsøker å nå pucken. Dette var også regelen internasjonalt og i Europa frem til 1990, da den tsjekkoslovakiske spilleren Luděk Čajka døde etter å ha blitt slått inn i vantet i forsøket på å nå pucken først. Den internasjonale/europeiske icingregelen kalles automatic eller no-touch icing.
I National Hockey League fra 2013 og i National Collegiate Athletic Association og noen andre ligaer benyttes hybrid icing. Det vil si at spillet stoppes allerede når en forsvarende spiller er først over droppepunktet. Dermed unngås farlige situasjoner når det kjempes om pucken.
Nidaros bispedømme

Bispedømmeråd, prostier, prestegjeld og menigheter

Bispedømmerådet i Nidaros har elleve medlemmer i perioden 2016–2019. Leke medlemmer er Agnes Sofie Gjeset (leder), Per Winsnes (nestleder), Jon Roar Bruholt, Anne Kathrine Slungård, Alex Ramstad Døsvik,  Ingebrikt Kvam og Trude Holm, videre et geistlig medlem, Harald Hauge, en lek kirkelig tilsatt, Gunnar Winther, og et sørsamisk medlem, Nils Tony Bransfjell, samt Nidaros' biskop, Tor Singsaas. Preses Helga Haugland Byfuglien deltar i saker som angår Nidaros domkirke.
Nidaros har elleve prosti som er oppdelt i 131 sokn. Se liste over sogn i Nidaros bispedømme.

Etter reformasjonen

I 1622 ble Sunnmøre overført til Bjørgvin bispedømme, og etter freden i Brømsebro i 1645 ble landskapene Herjedalen og Jemtland avstått til Sverige og overført til Uppsala bispesete. I 1804 ble Nord-Norge skilt ut som et eget Hålogaland bispedømme. Navnet Trondhjems stift ble endret til Nidaros bispedømme fra 1. januar 1919. Den siste endringen skjedde i 1983 med opprettelsen av Møre bispedømme, da Nordmøre og Romsdal ble avstått til det nye bispedømmet. Etter dette omfatter Nidaros bispedømme dagens Trøndelag fylke.
Hugo Vetlesen

Karriere

31. mars 2017 skrev han under sin første A-lagskontrakt med Stabæk.
2. april 2017 fikk han sin Eliteserie-debut for Stabæk. Han er den første spilleren født etter år 2000 til å starte en Eliteserie-kamp.
9. mars skrev han under en ny kontrakt med Stabæk ut 2021.
Han er født i Belgia og hans mor er fransk. Han er sønn av den tidligere Bærum-spilleren Johan Vetlesen.
5. august 2018 scoret han sitt første Eliteserie-mål for Stabæk mot Sarpsborg 08.

Landslaget

Han ble tatt ut i Norges tropp til U19-EM 2018 i  Finland.
Han ble tatt ut i Norges tropp til U20-VM 2019 i Polen.
Gakushuin-universitetet

Gakushuin-universitetet (学習院大学 Gakushūin Daigaku) er et universitet i Tokyo, Japan, og ble opprettet under andre verdenskrig.
Ancognatha

Utseende

Middelsstore (10-20 millimeter), noe blanke, gulbrune eller brunlige hornbiller. De har vanligvis svarte, avlange flekker på forreste del av dekkvingene. Disse artene mangler horn og kan ligne på mange andre skarabider. Slekten utmerker seg ellers ved at hodets fremre del (clypeus) er utvidet slik at hodet blir minst like langt som bredt.
Kjevene (mandiblene) er påfallende tynne og oppoverrettede hos de fleste av artene, og hannens for-føtter er utvidet.
Beina er gjerne gulbrune med svarte spisser.

Levevis

De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.

Utbredelse

Artene er utbredt fra det sørligste USA i nord til Peru og Bolivia i sør.
Feier

Feier, tidligere kalt skorsteinsfeier, er en yrkesbetegnelse på en faglært person som feier og reingjør piper, røykkanaler, ildsteder, sentralfyrings- og ventilasjonsanlegg for å forebygge brann og avgassutslipp. Hovedoppgaven er å fjerne sot og eventuelt tjære som setter seg på innsida av skorsteinen når en fyrer og forbrenninga er dårlig. Feieren går også tilsyn, dette er for å forebygge brann i fyringsanlegget samt resten av bygget, under tilsynet sjekker de branntekniske installasjoner av fyringsanlegg og oljetanker i boliger og andre bygg samt andre branntekniske installasjoner i boliger. De skal også informere om fyringsteknikk og brannvern.

Historikk

Feierfaget oppstod i byer i Europa på 1600-tallet for å hindre pipebrann, en vanlig årsak til hus- og bybranner. I Norge kom de første feierne til Bergen fra Danmark og Tyskland i 1710.
Feierne ble etterhvert en viktig og synlig yrkesgruppe i byene, og det oppstod flere folkelige forestillinger og tradisjoner knyttet til dem. Feierne var blant annet flere steder ansett som lykkebringere.

I Norge

Feiervesenet i Norge er er regulert etter brann- og eksplosjonsvernloven fra 2002. Alle norske kommuner er pålagt å ha feie- og tilsynstjenester. Tjenesten er organisert som en kommunal etat sammen med brannvesenet, men blir også drevet av private bedrifter med ansatte.
Utdannelse til feier i Norge foregår gjennom ett år i videregående skole og tre år i lære. Fagopplæringa foregår ved Norges brannskole i Tjeldsund og blir avsluttet med en svenneprøve. Feiermesternes Landsforening (FLF) ble stiftet i 1945 og er en uavhengig landsomfattende interesseorganisasjon for feiere.
Nobuyuki Kojima

Japans herrelandslag

Nobuyuki Kojima spilte fire landskamper for Japans herrelandslag.
Kampfar (EP)

Kampfar er en EP med Kampfar, utgitt i 1996.
Glomfjord Idrettslag

Tidlig historie

Glomfjord Turn- og Idrætsforening ble stiftet i 1918. Navnet ble i 1921 kortet ned til Glomfjord Idrætsforening (GIF). Idrettslaget drev med boksing, fotball, friidrett og turn, men de generelt dårlige tidene og Glomfjord Smelteverks konkurs i 1923, med de følger det hadde for industristedet, gjorde at idrettslaget hadde nokså liten aktivitet i årene fram mot tiårsjubileet i 1928.
25. mars 1928 ble Arbeideridrettslaget Glomgutten stiftet, med boksing, fotball og ski som hovedaktiviteter. Alt et halvt år etter stiftelsen av Glomgutten ble det forhandlet om sammenslåing av de to idrettslagene, men forhandlingene mislyktes, og Glomgutten valgte å knytte seg til Arbeidernes Idrettsforbund (AIF), mens GIF var tilsluttet det borgerlige Norges landsforbund for Idrett. Utover på 1930-tallet førte de to idrettslagene en separat tilværelse. GIF inviterte riktignok Glomgutten til flere idrettsstevner, men det var offisielt forbudt for medlemmene av de to idrettsforbundene å konkurrere med hverandre, og Glomgutten avslo alle invitasjonene.
Fra 1935 endret det politiske klimaet seg noe, og de to idrettsforbundene nærmet seg hverandre. Den samme utviklingen fant sted lokalt i Glomfjord, og i 1939 kunne de to idrettslagene på stedet endelig møtes og konkurrere med hverandre. I 1940 ble AIF og Landsforbundet administrativt samlet til Norges Idrettsforbund, men resten av krigsårene lå den organiserte idrettsaktiviteten i Norge nede. (Se idrettsstreiken.)
I 1946 ble de to idrettslagene i Glomfjord slått sammen og tok navnet Idrettslaget Glomgutten. Den nye klubben tok navnet etter arbeideridrettslaget, men antok stiftelsesdatoen til GIF, som var det eldste av de to tidligere idrettslagene.
Lycochoriolaus

Utseende

Middelsstore, slanke, matte, rødlige eller brunlige trebukker, dekkvingene ofte svarte. Antennene er tynne og rundt halvparten så lange som kroppen. Pronotum er klokkeformet. Dekkvingene er jevnbrede, beina middels lange og slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt fra det sørøstlige USA i nord til Brasil i sør.
Bandasjøen

Bandasjøen (indonesisk: Laut Banda) er en sjø utenfor Indonesia, som avgrenses av Molukkene i nord, Sulawesi i vest og av Timor i sør. Bandasjøen grenser mot Arafurasjøen i øst, Timorsjøen i sør, Floressjøen i vest og Molukksjøen og Seramsjøen i nord.
Bandasjøen er ca. 1000 km fra øst til vest og 500 km fra nord til sør. Sjøens totale areal er på ca. 740 000 km², og det dypeste punktet er på ca. 7200 m. Bandasjøen regnes som en del av Stillehavet.
MGPjr 2002

Sendingen

Inspirasjonen til å lage et Melodi Grand Prix for barn kom fra Danmarks Radio (DR) som etablerte sin nasjonale konkurranse i 2000. Høsten 2001 inviterte DR både Sverige og Norge til å delta i en skandinavisk konkurranse, og NRK takket ja. Dermed gikk startskuddet for den norske sangkonkurransen. Samme høst inviterte NRK barn mellom 8 og 15 år til å sende inn sanger til en åpen konkurranse. 370 sanger kom inn, og en egen jury plukket ut ti av dem til finalen i Oslo Spektrum lørdag 23. februar 2002. Blant deltakerne var det tre band, tre jentegrupper, tre soloartister og én duo.
Programleder for sendingen var Thomas Numme, mens Stian Barsnes-Simonsen rapporterte fra artistenes oppholdsrom. Popgruppene Soda og A1 sto for pauseunderholdningen før avstemningen.
Den første utgaven var den første, og hittil eneste, uten en superfinale. I stedet deltok alle de ti sangene i avstemningen, der en fagjury, en juniorjury og tv-seernes telefonstemmer avgjorde resultatet. Fra 2003 har det vært to runder, der de fire beste låtene fra første runde har gått videre til en superfinale. De øvrige låtene har forblitt uplasserte.
Til slutt vant duoen To små karer, bestående av 13-åringene Christoffer Claussen og Nicolay Ramm.

Hendelser

MGP Nordic 2002
De tre beste norske låtene gikk videre til den skandinaviske finalen MGP Nordic i København 27. april samme år. Der kjempet de norske bidragene mot tre svenske og tre danske låter. I motsetning til den norske finalen ble Wicked Instinct best av de norske. Gruppa endte på en tredjeplass, mens To små karer ble nummer sju og Black Jackets kom på sisteplass.
Alle sangene fra den norske finalen ble gitt ut på samleplaten Melodi Grand Prix junior 2002. Albumet lå ti uker på VG-lista, med en fjerdeplass som beste notering.
Flere ble kjente
Flere av deltakerne har gjort seg bemerket i ettertid. Linnéa Myhre, som var en del av gruppen Mabelin, har blitt en av Norges mest kjente bloggere, mens Nicolay Ramm i To små karer har gjort karriere som programleder, komiker og journalist i NRK. Han var også programleder for MGPjr 2016 – 14 år etter at han vant samme konkurranse. To små karer ga også ut albumet Oss små imellom i 2003.
Charite deltok i Melodi Grand Prix 2009 med sangen «Sweeter Than a Kiss», mens Adele deltok i TV2s talentkonkurranse The Voice våren 2012. Gruppa Black Jackets deltok på by:Larm i 2004 som det yngste bandet under festivalen. Rebekka fra gruppa Slush spilte Mette i ungdomsserien Johnny og Johanna på NRK noen år senere.
Lille Kirkeholmen

Lille Kirkeholmen er en liten øy i Kragerøskjærgården. Den ligger ved siden av øya Tåtøy og Kirkeholmen, som ikke må forveksles med Lille Kirkeholmen.
Kirkeholmen ble brukt som en fabrikkøy fram til midten av 1900- tallet. Fabrikken ble lagt ned og i 1997 ble det påbegynt et hytteprojekt som skulle bli til 60 hytter.
Buxton

Buxton er en spaby i Derbyshire i England. Byen ligger nær kommunegrensen til Cheshire i vest. Buxton er beskrevet som «the gateway to the Peak District National Park» («porten til Peak District National Park»). Inntil 1974 var det en britisk «municipal borough» hvorpå Buxton ble slått sammen med andre lokalområdet inkludert Glossop, som hovedsakelig ligger nordenfor, for å danne det administrative distriktet High Peak i Derbyshire. Buxton regnes som endel av påvirkningsområdet til Stor-Manchester på grunn av sin nære beliggenhet til det fylket.
Dmitrij Laptev

Bakgrunn

Dmitrij Laptev ble født i landsbyen Bolotovo, nær Velikije Luki i 1701. Bolotovo var eid av hans far Jakov Laptev. Jakovs bror, Prokofiy Laptev, eide et gods i nærheten, kalt Pokarevo, hvor Dmitrijs fetter, Khariton Laptev, ble født i 1700.

Offiser, oppdagelsesreisende

Dmitrij Laptev startet startet sin karriere i marinen som en kadett i 1718. I 1736 ble han utnevnt til leder for en av gruppen i den andre Kamtsjatkaekspedisjonen. Etter sine reiser til lands og til havs i 1739—1742 beskrev Laptev kystlinjen fra munningen av Lena til Kapp Bolsjoj Baranov (øst for Kolymas munning), nedslagsfeltet og munningen til elva Anadyr, og landruten fra Anadyrfestningen til Penzjinskajabukta. I 1741—1742 kartla Laptev elvene i Bolsjoj Anjuj og Anadyr. Etter ekspedisjonen fortsatte han sin militærtjeneste i Østersjøflåten. Laptev ble forfremmet til viseadmiral i 1762, og gikk av samme år. 
Laptevhavet er oppkalt etter Dmitrij Laptev (og Khariton Laptev). Et nes i deltaet til elva Lena, og et sund mellom Bolsjoj Ljakhovskijøya og det asiatiske fastlandet bærer også hans navn.
Kinnarumma

Kinnarumma er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 253 innbyggere.
Júlíus Kemp

Biografi

Kemp jobbet freelance innen film i årene 1988-1990. Han studerte filmskaping på Surrey Institute of Art & Design, University College fra 1990 til 1991.
Han har laget mange musikkvideoer og ser på den erfaringer som et springbrett til spillefilm. Hans første spillefilm, Veggfóður: Erótísk ástarsaga (eng. Wallpaper: An Erotic Love Story) handler om musikk, mote og livet til unge mennesker i Reykjavík på 90-tallet.
Júlíus Kemps siste film Reykjavik Whale Watching Massacre er den horror komedie og kommer på kino på Island i september 2009. Filmen følger en gruppe på utkikk etter hval, som forliser og blir plukket opp av en hvalfangstskute. Filmen er beskrevet som en blanding av Texas Chainsaw Massacre og The Blair Witch Project, kombinert med den møre og blodige humoren fra The Evil Dead.
British Open Brass Band Championships

British Open Brass Band Championships er en britisk musikkonkurranse for brassband. Konkurransen har blitt arrangert årlig siden den ble etablert i 1853, og er med det den musikkonkurransen for brassband som har vedvart lengst av de med kjent, repeterende format. Opprinnelig var konkurransen kjent under navnet Belle Vue Brass Band Contest.
MF «Folkestad» (2006)

Skipet

Fergen ble ferdigstilt ved verftet Remontowa Shiprepair Yard i Gdańsk i Polen og hadde sin første prøvetur 20. desember 2005, og ble satt i drift 1. januar 2006.
Apterocyclus

Utseende

En middelsstor (16-22 millimeter), bred, svart hjortebille. Hannens kjever er knapt forstørrede. Hodet og pronotum er ganske brede og fint punkterte. Dekkvingene er rundede med svake lengdefurer, arten mangler flygevinger. På beina er leggene (tibiae) glatte uten tenner på yttersiden.

Utbredelse

Slekten er utbredt på Hawaii.